钦定古今图书集成/明伦汇编/氏族典/第149卷 > 孙交
## 钦定古今图书集成/明伦汇编/氏族典/第149卷 > 孙交

按《明外史孙交传》：“交字志同，安陆人。成化十七年进
士。授南京兵部主事，为尚书王恕所知。弘治初，恕入
吏部，荐授稽勋员外郎，历文选郎中。居吏部十四年，
于善类多所推引，迁太常少卿。大同有警，命经略黄
花镇诸边。正德初，擢光禄卿、户部右侍郎，提督仓场，
改吏部尚书。张彩附刘瑾，交数规切，彩怒，调之南京。”
瑾败，召拜户部尚书。八年五月忽传旨致仕。世宗在
潜邸，知交名。甫即位，召复故官。固辞不允。年已七十，
连章乞罢。帝辄慰留。请益力，乃许之。手诏加太子太
保，驰驿令子编修元侍行，复赐道里费。卒，年八十。谥
“荣僖。”交言论恂恂，不以势位骄人。清慎恬悫，终始一
致。元进士，终四川副使。谨厚有父风。